**Datum: 14.7.2025. SAOPŠTENJE ZA MEDIJE**

**Završen Svjetski kup u kajaku i kanuu u Banjaluci**

U Banjaluci je trkama sa masovnim startom u svim disciplinama u muškoj i ženskoj konkurenciji, završeno trodnevno takmičenje na ICF Svjetskom kupu.

Najuspješniji su bili predstavnici Francuske sa ukupno 24 medalje. Švajcarska je ostvarila zapažen rezultat - ukupno 7 medalja, dok se Češka Republika okitila sa 9 medalja. Najuspješnija od zemalja iz regiona bila je Slovenija, sa jednom zlatnom i dvije srebrne medalje.

Takmičenja su održana na jednoj od najljepših prirodnih staza u ovom dijelu Evrope – na rijeci Vrbas, koja se svojom smaragdnom bojom, kanjonima i brzacima smatra idealnim ambijentom za adrenalinske sportove poput kajaka i kanua.

Kompanija m:tel već godinama ne samo da podržava Svjetski kup i Kajak kanu klub Vrbas, već zajedno s njima gradi prepoznatljiv sportski identitet Banjaluke. Ponosni što smo dio priče u kojoj rijeka Vrbas piše stranice svjetskog sporta, najuspješnijim na ovom prvenstvu dodijelili smo medalje - kao simbol njihove izuzetnosti, ali i naše posvećenosti sportu, mladima i zajednici.

Kako je bilo prethodna tri dana u Banjaluci pogledajte u našoj fotogaleriji.

Ključne riječi: mtel, Svjetsko prvenstvo u kajaku i kanuu

Izvor fotografija: KKK Vrbas m:tel